تورک سریال‌لاری، اورتادوغو و صابون اوپرالاری ایله مشهور لاتین آمریکا اؤلکه‌لری‌نین آردین‌دان، اوزاق دوغو بازارینا دا آچیلیر.
تورک سریال‌لاری، مدنیت و توریزم باخانلیغی و ایستانبول تیجارت مجلسی امکداش‌لیغیندا 17.جی‌سی 6-9 دسامبردا سینگاپوردا گئچیریله‌جک و 5 مین‌دن چوخ حرفه‌ای قاتیلیمچیسییلا اوزاق‌دوغونون ان بؤیوک سرگیلریندن اولان آسیا تی‌وی فورومدا بوی گؤستره‌جک.
تورک دیزی سئکتورو اوچون یئنی بیر لیمان اولان آسیا تی‌وی فورومو سینگاپوردا، ایلک دفعه تورکیه غرفه‌سی آچیلا‌راق تورک دیزی یاپیمچیلارینا اثرلری‌نین تانیتیمی و ساتیشی اوچون ایمکان تامین ائدیله‌جک. آیریجا خاریجی سرمایچی‌لره طبیعی فیلم مکانی تورکیه‌نین، فیلم چکیلیش مکان‌لاری تانیدیلا‌جاق.
آمریکا‌نین آردین‌دان "دونیادا ان چوخ دیزی صادر ائدن 2.جی اؤلکه" قونومونداکی تورکیه‌ده دیزی سئکتورو، "مین بیر گئجه "، " فاطماگولون سوچو نه"، " ازل"، " قارا پارا عشق"، "سیلا "، "یاپراق دؤکومو"، "عشق ممنوع" کیمی بیر چوخ سریاللا اؤلکه‌یه میلیون دلارلار قازاندیرماغا داوام ائدیر.
تورک جمهوریتلرییله 2001ده باشلاییب بالکان‌لار، اورتادوغو و لاتین آمریکا کیمی بؤلگه‌لرده بؤیوک گئنیشلمه گؤسترن تورکیه‌نین دیزی فیلم صادراتینا باغلی رقم 2014 سونوندا 200 میلیون دولارکن، گئچن ایل 250 میلیون د‌لارا یوکسلدی. بو ایل ایسه دیزی صادراتین‌دان الده ائدیلن گلیر 300 میلیون دلارا چاتدی.
بو گونه قدر یورددیشیندا ساتیلان تخمینا 150 تورک دیزی‌سی، اورتادوغو، قوزئی آفریقا، دوغو آوروپا، باتی آوروپا، آسیا، آمریکا، لاتین آمریکا‌داکی 100دن چوخ اؤلکه‌ده، 500 میلیون نفر طرفیندن ایزلندی.
